માટુંગા પોલીસ-સ્ટેશનના ડિટેક્શન ઑફિસર શિવાજી પાટીલે મિડ-ડે LOCALને કહ્યું હતું કે ‘અમારા એરિયામાં ગયા મહિને કુલ ૩૬ જેટલાં ચેઇન-સ્નૅચિંગ દિનદહાડે થયાં હતાં, પણ અમે આ ચેઇન-સ્નૅચરોને પકડી શકતા નથી, કારણ કે માટુંગા સેન્ટ્રલમાં કુલ ૬૪ ગલીઓ છે અને આ વિસ્તારમાં સૌથી વધુ મંદિર, સભાગૃહો આવેલાં છે એથી ચેઇન-સ્નૅચરોનો આ ફેવરિટ સ્પૉટ બની ગયો છે. આ ચેઇન-સ્નૅચરો ચેઇન-સ્નૅચિંગ બાદ સીધા વિવિધ ગલીઓમાંથી મેઇન રોડ પર ભાગી જાય છે એટલે અમે તેમને પકડી શકતા નથી. આ એરિયામાં ચેઇન-સ્નૅચિંગ થવાનું બીજું કારણ એ છે કે આ વિસ્તારમાં સૌથી વધુ સંખ્યામાં મદ્રાસી અને ગુજરાતી લોકો રહે છે. આ સંખ્યામાં વધુપડતી મદ્રાસી મહિલાઓ વધુ તોલાવાળું મંગળસૂત્ર પહેરતી હોય છે એથી તેમને સૌથી વધુ નુકસાન થાય છે અને મંદિરે જતી ગુજરાતી મહિલાઓ પણ આ જ રીતે ચેઇન-સ્નૅચરોનો શિકાર બની રહી છે.’